范成大
不寱
南风酿卑湿，滑滑病履舄。
竟日隐几坐，拳局不得适。
丹田恍澒洞，银海眩眵黑。
髀弱类跨鞍，臂强如运甓。
合体竞酸嘶，莫夜辄增极。
奏床不得眠，耿耿到明发。
黄嬭共住久，来梦乃其职。
睡魔吾故人，曩是不速客。
招呼各偃蹇，莫效尺寸力。
周公无由来，咫尺今古隔。
彭尸不得去，罡骑无行色。
主客两愁绪，虚室浪生白。
人言老禅师，两肋不到席。
兹事恐未暇，但愿了今夕。
平生北转窗，栩栩即圣域。
睡僊吾所慕，行步亦鼾息。